kardosdrur/scandi-wiki huggingface dataset:
Prada

Prada, s.P.A. er en italiensk producent af mode til mænd og kvinder, der i dag hører til blandt de ledende designere i modebranchen. Pradas tøj opfattes generelt som et statussymbol..

Virksomheden blev grundlagt allerede i 1913 af Mario Prada, men det var først da barnebarnet Miuccia Prada i 1987 fik kontrol over firmaet, at det gik fra at være en lille lædervareproducent til det store verdenskendte modehus. Hidtil havde produktionen omfattet tasker og diverse rejseudstyr. Miuccia Prada begyndte allerede i 1978 at designe tøj og accessories i elegant, boheme-agtig stil. Prada begyndte i 2006 også at markedsføre parfume, og i 2007 lanceredes mobiltelefonen LG Prada (KE850) i samarbejde med LG Electronics.

Prada kendes i kulturen bl.a. fra den amerikanske komedie The Devil Wears Prada fra 2006.

I Danmark har Prada én butik, der befinder sig på strøget i København.

Referencer

Eksterne henvisninger 

 Pradas hjememside

Etableret i 1992
Tøjmærker
Beklædningsvirksomheder fra Italien
Detailvirksomheder fra Italien
Charlottenberg (Eda kommun)

Charlottenberg er et byområde i det vestlige Värmland i Sverige og hovedby i Eda kommun i Värmlands län. Byen ligger seks kilometer fra grænsen til Norge.

Charlottenberg har også en jernbanestation på Värmlandsbanan med forbindelse til Oslo og Stockholm. Grænsehandel forekommer i vid udstrækning i Charlottenberg, fordi Norge har højere butikspriser på ikke mindst mad og drikkevarer.

Et stykke udenfor Charlottenberg ligger Charlottenbergs shoppingcenter.

Historie 

Navnet kommer af Charlotta Larsson (født Berg), hustru til Lars Daniel Larsson som grundlagde jernværket Morastforsen i 1827, hvilket senere blev til Charlottenbergs bruk.

Charlottenberg ligger i Eda socken og indgik efter kommunalreformen 1862 i Eda landskommun. I landskommunen indrettedes til byen den 2. februar 1902 ''Charlottenbergs municipalsamhälle, som blev opløst den 31. december 1961.

Erhvervsliv 
Värmlands enskilda bank åbnede en filial i Charlottenberg i efteråret 1906. Banken blev senere opkøbt af Nordea som nedlagde filialen den 31. maj 2016. Westra Wermlands sparbank har stadigvæk en filial i Charlottenberg.

Noter

Referencer

Eksterne henvisninger 

Byer i Eda kommun
Felix Draeseke

Felix August Bernhard Draeseke (født 7. oktober 1835 i Coburg, død 26. februar 1913 i Dresden) var en tysk komponist af den nytyske skole; han var også aktiv som musikpædagog og desuden forfatter til skrifter om musik.

Draeseke var elev på Leipzig-konservatoriet, levede derefter i Weimar, hvor han sluttede sig nær til Liszt og Hans von Bülow; denne sidste skaffede Draeseke, der 1864 var blevet lærer ved konservatoriet i Lausanne, en lignende stilling ved den kongelige musikskole i München, hvilken Draeseke dog atter opgav (1869) for at vende tilbage til konservatoriet i Lausanne, hvor han virkede indtil 1874. Efter et kortere ophold i Genève slog Draeseke sig ned i Dresden som musiklærer, og 1884 overtog han kompositionsfaget ved konservatoriet i nævnte by, hvilken stilling han beklædte, indtil døvhed tvang ham til at opgive den.

Draeseke levede størstedelen af sit liv meget tilbagetrukket; der blev ham vel adskillig ydre hyldest til del, således æresdoktorgraden fra Berlins Universitet, men som kunstner har han ikke kunnet vinde almindelig anerkendelse eller forståelse, så lidt som han er kommet i synderlig berøring med det store publikum.

Han sluttede sig oprindelig til den nytyske skole (Liszt, Wagner), men tog senere en mere klassisk retning, dog stadig bevarende megen selvstændighed. Hans værker omfatter 4 symfonier, kammermusik, koncerter for violin og klaver, to operaer og kirkemusik; mest kendt er Draesekes 3 symfoni Tragisk Symfoni opus 40, og hans strygekvartetter; betegnende er det, at hans store Mysterium Christus, et forspil og tre oratorier, forelå trykt i syv år, inden det opførtes i sin helhed (1912) for da at vække megen opmærksomhed og bifald. Draeseke har også skrevet musikteoretiske skrifter; i flere oplag udkom således en Harmonilære forfattet i spøgefulde vers,

Referencer

Kilde 
 Kontorchef W. Behrend i Salmonsen  (Salmonsens Konversationsleksikon, 2. udgave, bd. 6, s. 456)

Romantikkens komponister
Komponister fra Tyskland
Kirkemusikkomponister
Operakomponister fra Tyskland
Æresdoktorer
Personer fra Coburg
Tyskere i 1800-tallet
Tyskere i 1900-tallet
Murcia

Murcia er en by i Murcia-regionen i det østlige Spanien med et indbyggertal , hvilket gør den til landets syvendestørste by. Byen ligger ved bredden af floden Segura, tæt ved kysten til Middelhavet.

Murcia blev grundlagt af maurerne i år 825. Blandt byens seværdigheder kan nævnes katedralen, der blev bygget i årene mellem 1394 og 1465.

Af kendte mennesker fra Murcia kan nævnes cykelrytteren Alejandro Valverde og tennisspilleren Nicolás Almagro.

Sprog
Murcias eget sprog er murciansk.
Kendelse

En kendelse er en afgørelsesform, inden for dansk retspleje truffet af en domstol, et nævn eller en kommission, der i modsætning til en beslutning skal begrundes. En kendelse kan kæres.

Reference 
Jura
Retsvidenskab
Retsvæsen
Juridiske begreber
Marco V

Marco V (født Marco Verkuylen den 3. april 1966 i Heeswijk-Dinter) er en hollandsk trance DJ og producer. Han arbejder fast sammen med houseproduceren Benjamin Bates. Marco V var i 2009 placeret som nummer 50 på DJ Magazines liste over verdens bedste DJ's.

Referencer

Eksterne henvisninger 

 Marco V på Discogs

Dj's fra Nederlandene
Djurås

Djurås er et byområde i Dalarna i Sverige og hovedby i Gagnefs kommun i Dalarnas län. Ved Djurås mødes Österdalälven med Västerdalälven og danner Dalälven; stedet kaldes for Älvmötet. Byområdet blev i 2015 udvidet med Djurås by og Djurmo.

Etymologi 
Bynavnet stammer fra et ældre navn på Västerdalälven, Ljuran, som også har givet ophav til navnet Görälven. Ved Djurås flyder Västerdalälven og Österdalälven sammen. Eftersom os (nogle gange stavet "ås") betyder åmunding, elvmunding og lignende, betyder Djurås Ljurans mynning.

Bebyggelsen 
Byen rummer kommunal forvaltning, Djuråsskolan, koncerthal, detailhandel og lægehus. I det centrale Djurås ligger Djurås Torg med et stort antal butikker og servicefunktioner. Hovedbygningen hedder Centrumhuset og blev opført i 1983-84.

Riksväg 70 og Europavej E16 mødes her. Også Dalabanan passerer forbi Djurås med stoppested.

Billeder

Referencer

Eksterne henvisninger 

Byer i Gagnefs kommun
Manko

Manko har flere betydninger:

 Manko (poet), en japansk poet fra Edo-perioden.
 Man-søen (Japansk: Manko), et vådområde i Naha, Okinawa.
 Kuranai Manko (紅満子), en japansk skuespillerinde.
 Prinsesse Manko; se Yūtoku Inari-helligdommen
 Manko (regnskab), et fagudtryk der fx bruges om forskellen mellem det forventede og det reelle resultat – eksempelvis i virksomhedsregnskaber.
Generalbas

Generalbas (Italiensk: Basso Continuo) er en spilleteknik, hvor man skaber akkompagnement ved at improvisere harmonier ud fra basnoder. Udtrykket henviser også til basnoderne selv. Generalbas var en alment populær teknik i barokmusik.

Referencer 

Musikteori
Merina

Merinaerne er den største etniske gruppe på Madagaskar med en befolkning på cirka 3 millioner. De snakker gassisk og holder hovedsagelig til i Antananarivo-området.

Folkeslag i Madagaskar
Kernebrændsel

Kernebrændsel er et materiale som kan forbruges med henblik på at få kerneenergi.

En brændselsstav benyttes som brændsel i atomreaktorer. Den består af et metalrør fyldt op med uran, som regel i den kemiske forbindelse urandioxid, . Røret er typisk 8-10 mm i indre diameter, med en vægtykkelse på 0,6 – 0,8 mm og lavet af en legering baseret på metallet zirkonium.

Kernekraft
Brændstoffer og brændsler
Else Alfelt

Else Kirsten Tove Alfelt (født 16. september 1910 i København, død 9. august 1974 på Rigshospitalet) var en dansk maler.

Else Alfelt begyndte at male som ganske ung, men fik aldrig en kunstuddannelse. Hendes malestil udviklede sig i retning af det abstrakte. Hun var medlem af Høstudstillingerne fra 1942 og tilsluttede sig i slutningen af 1940'erne COBRA.

Ægteskab 
Else Alfelt var gift med kunstner Carl-Henning Pedersen, som hun også indgik i kunstnerisk samarbejde med. Deres værker kan bl.a. ses på Carl-Henning Pedersen og Else Alfelts Museum i Herning. De fik to børn sammen, Vibeke (1934) og Kari-Nina (1940).

Hæder 
 1950 Romerstipendiet
 1961 Tagea Brandts Rejselegat
 1973 Thorvaldsen-Medaljen

Litteratur 
 Gry Hedin, red. (2022) Else Alfelt, Arken, 
 Lotte Korshøj, red. (2010) Else Alfelt - tomhedens æstetik, Carl-Henning Pedersen og Else Alfelts Museum, 
 Jacob Thage, red. (2000) Else Alfelt, Gl. Holtegaard, 
 Annette Stabell (1990), Else Alfelt : universets farver, Borgen, 
 Gunnar Jespersen (1974), Cobra, 
 Virtus Schade (1971): Cobra – fra hoved til hale, 
 Poul Gammelbo (1968): Else Alfelt, Gyldendal
 Edouard Jaguer (1950): Else Alfelt, Munksgaard

Eksterne henvisninger 

 

 
 

Malere fra Danmark
Personer i Kraks Blå Bog (afdøde)
Personer fra København
Danskere i 1900-tallet
Modtagere af Thorvaldsen Medaillen
Modtagere af Tagea Brandts Rejselegat
Takt (motor)

Ved en takt i en motor, forstår man et slag af stemplet enten fra top til bund eller fra bund mod top.

I en firetakts motor gør stemplet fire slag for hver gang, der sker en forbrænding. De fire takter har hver sit navn:

 takt: Indsugning.
 takt: Kompression.
 takt: Arbejdsslag.
 takt: Udstødning.

Motorteknologi
Arielle Kebbel

Arielle Caroline Kebbel (født 19. februar 1985) er en amerikansk film og tv-skuespiller.

Biografi

Tidlige liv 
Kebbel blev født i Winter Park, Florida. Hun afsluttede fra The Crenshaw School et år tidligere end normalt da hun var 17 år gammel.

Karriere 
Kun en uge efter hun var flyttet til Los Angeles fik hun sin første rolle som Lindsay Lister i Gilmore Girls, hvilket blev til en genganger-rolle i 3.-5. season af serien. Hun har været gæstestjerne i serien Grounded for Life. Hun spillede Heather Hunkee i Soul Plane (2004), Elyse Houston i American Pie - Band Camp (2005), Cookie i Reeker, og i 2006 var hun med i både John Tucker Must Die og den japanske skrækfilm The Grudge 2; hun har beskrevet sin rolle i The Grudge 2, der involveres med "Grudge" forbandelsen som en del af et optagelsesrite, som "the girl you see in the background of all the pictures that wants to be a part of everything but never really is".

Arielle Kebbel har også siden 2009 medvirket i The Vampire Diaries.

Modelarbejde 
Kebbel var med i Maxim's Girls of Maxim  galleriet. Hun blev også kåret til nummer 95 i magasinets "Hot 100 of 2005" liste.

Filmografi 
(ufuldstændig)

Eksterne henvisninger 

 
 Eksklusivt Arielle Kebbel interview på TrulyHollywood.com  
 Arielle Kebbel Fan 
 Billeder af Arielle Kebbel

Fodnoter 

Filmskuespillere fra USA
Dunaújvárosi Kohász KA

Dunaferr női kézilabdacsapat er en håndboldklub fra byen Dunaújváros i Ungarn. Klubben er især kendt for sit kvindehold, som har vundet flere europæiske titler, bl.a. EHF Champions League og Champions Trophy i sæsonen 1998-99.

Resultater 
Nationale titler
 Ungarsk mester: 1998, 1999, 2001, 2003, 2004.
 Ungarsk pokalvinder: 1998, 1999, 2000, 2002, 2004.

Bedste internationale resultater
 EHF Champions League: Vinder 1999. Semifinalist 2004, 2005.
 Cup Winners' Cup: Vinder 1995. Kvartfinalist 1996, 2004.
 EHF Cup: Vinder 1998, 2016. Finalist 2003. Semifinalist 2008.
 Champions Trophy: Vinder 1999. Nr. 3 i 1998. Nr. 4 i 1995.

Spillertruppen 2021–22 
Spillertruppen gældende for sæsonen 2021–22

Målvogtere
 1  Alexa Wéninger
 16  Gabrijela Bartulović
 72  Petra Hlogyik
Venstre fløj
 34  Anita Kazai
 40  Beatrix Krupják-Molnár
 18  Neszta Fodor
Højre fløj
 17  Gréta Horváth 
 73  Viktória Kukucska
Stregspillere
 6  Saskia Weisheitel 
 95  Viktória Nick

Venstre back
 15  Jana Šustková
 17  Tímea Polics
 20  Anita Bulath
Playmaker
 13  Babett Szalai
 19  Johanna Farkas
 24  Cecília Takács 
 49  Panna Borgyos
Højre back
 4  Dominika Mrmolja
 55  Hanna Husti

Referencer

Kilder / eksterne henvisninger 
 Dunaferr  
 European Handball Federation  

Håndboldklubber fra Ungarn
Dunaújváros
Claude Berri

Claude Berri, født Claude Berel Langmann (født 1. juli 1934, død 12. januar 2009) var en fransk filminstruktør, skuespiller, manuskriptforfatter og filmproducer. Han var især kendt for instruktionen af Kilden i Provence og Manon og kilden. 

Claude Berri var af jødisk oprindelse og født i Paris. Karrieremæssigt begyndte han som skuespiller, men i 1960'erne begyndte han også at arbejde bag kameraet, og han vandt en Oscar for bedste kortfilm i 1965 for filmen Le poulet (Kyllingen) fra 1962. Han arbejdede dog mest som producer, blandt andet på Roman Polanskis Tess og Patrice Chéreaus Dronning Margot. 

Størst succes opnåede han utvivlsomt med de to film Kilden i Provence og Manon og kilden fra 1986, der både i hjemlandet og internationalt opnåede stor succes og indbragte mange priser.

Eksterne henvisninger 
 

Filminstruktører fra Frankrig
Filmproducere fra Frankrig
Skuespillere fra Frankrig
Manuskriptforfattere fra Frankrig
Personer fra Paris
Vantaa

Vanda (svensk: Vanda, finsk: Vantaa) er en by og kommune i det sydlige Finland, der med et indbyggertal (pr. 2008) på cirka 195.000 er landets fjerdestørste by. Byen ligger i Helsinki-regionen, og er bl.a. venskabsby med den danske by Kongens Lyngby.

Den tidligere dobbelte verdensmester i Formel 1, Mika Häkkinen, er født i Vanda.

Historie 

Navnet Vanda blev taget i brug i 1972 da kommunen fik status af handelsplads. De første kilder om byen kalder den Helsinge i 1351 da kong Magnus Eriksson af Sverige gav det estiske kloster i Padise rettigheder til at fiske efter laks i floden Vanda. Kommunen var tidligere kendt som Helsingfors landskommun "Helsinki landkommune". Strømfaldene i floden Vanda var kendt som Helsingfors, hvorfra det nuværende svenske navn på Helsingfors kommer fra.

Helsinki Lufthavn blev i 1952 opført i Vanda.

I 1972 blev kommunen omdøbt til Vanda og forfremmet til handelsplads, (Vanda köping), og i 1974 blev den endeligt omdøbt til Vanda stad.

11. oktober 2002 blev byen ramt af en eksplosion fra en bombe i det lokale Myyrmanni indkøbscenter, der dræbte 7 personer, inklusiv bombemanden, en 19-årig kemistuderende fra Esbo-Vanda tekniska institutet.

Ekstern henvisning 

 Vanda (svensk) – Vandas vision 

Byer i Finland
Kommuner i Nyland
Forstæder til Helsinki
Adrianne Palicki

Adrianne Palicki (født 6. maj 1983 i Toledo) er en amerikansk skuespiller der spiller Tyra Collette på NBC tv-serien Friday Night Lights.

Karriere 
Hun optrådte i den Aquaman-baserede WB pilot Aquaman som den onde Siren, men pilotafsnittet blev ikke benyttet af CWnetværket, som et resultat af sammensmeltningen af WB og UPNnetværket, der skete mens afsnittet blev filmet.

Hun har bl.a. også deltaget i tv-serien Smallville som Kara i sæson 3 finalen ("Covenant"). Palicki medvirkede også i Supernatural som Jessica Moore, Sam Winchesters fortabte kæreste, dræbt af en dæmon, i pilotafsnittet. Rollen optrådte igen i sæson 2 af Supernatural i episoden "What is and What Should Never Be". Palicki medvirkede desuden som Judy Robinson i John Woos usolgte pilotafsnit, The Robinsons: Lost in Space. Palicki skal i 2009 medvirke i Legion sammen med Dennis Quaid. Palicki var med i musikvideoen til Will.i.ams "We Are The Ones", der skulle støtte Barack Obama i det amerikanske præsidentvalg 2008.. Fra Sæson 2 af Agents of S.H.I.E.L.D. Spiller hun rollen som Bobby Morse

Filmografi 
 Legion (2010) – Charlie

Referencer

Eksterne henvisninger 

 

Filmskuespillere fra USA
Skuespillere fra Ohio
Lahti

Lahti (på svensk: Lahtis) er en by i det sydlige Finland, med et indbyggertal på . Byen ligger i Sydfinland, ved bredden af søen Vesijärvi, og cirka 100 kilometer nordøst for hovedstaden Helsinki.

Kommunen ligger i landskabet Päijänne-Tavastland. Kommunen og landskabet hører administrativt under Sydfinlands regionsforvaltning.
 
Lahti er venskabsby med den danske by Randers. Finlands største fodboldstjerne gennem tiderne, Jari Litmanen, er født i byen.

Byens avis, Etelä-Suomen Sanomat (Sydfinlands Nyheder) er områdets største avis. Den blev grundlagt i 1914, og havde et oplag på 51.537 eksempalrer i 2013.

Personer fra Lahti

 Eija-Riitta Korhola (1959-), politiker i Europa-Parlamentet, født i Lahti
 Tuomas Aslak Juuso (1985-), politiker, præsident i Sametinget (Finland)

Referencer

Eksterne henvisninger 

 Lahti.fi – Lahti bys hjemmeside
 Lahti info  – Lahti info hjemmeside

 
Kommuner i Päijänne-Tavastland
Kuopio

Kuopio er en by i det øst-centrale Finland med et indbyggertal på . Byen ligger ved bredden af søen Kallavesi.

Indtil 2009 hørte byen til Østfinlands len. Byen ligger ligger i landskabet Norra Savolax. Kommunen og landskabet hører administrativt under Østfinlands regionsforvaltning.

Kuopio blev grundlagt i 1653 og er venskabsby med den danske by Svendborg.

Kildeangivelser 

Byer i Finland
Kommuner i Norra Savolax
Etableret i 1653
Jyväskylä

Jyväskylä er en by i det centrale Finland, med et indbyggertal  på godt 145.000 mennesker (pr. 2022). Byen ligger i Centralfinlands len, og er venskabsby med den danske by Esbjerg.

Jyväskylä blev grundlagt i 1837 af Zar Nikolaj 1. af Rusland. Den berømte arkitekt Alvar Aalto stammer fra byen.

 
Byer i Finland
Kommuner i Mellersta Finland
Falske venner

Falske venner (faux amis, Falsche Freunde, False friends) er indenfor fremmedsprogundervisningen ordpar, der på to sprog eller dialekter minder om hinanden i udtale og/eller stavemåde, men har forskellig betydning.

Konsekvenser 
Falske venner kan medføre vanskeligheder for dem, der skal lære et nyt fremmedsprog, især et, der er relateret til deres eget sprog, fordi det er nemt at misforstå ordene på grund af sproglig sammenblanding. Fordi falske venner er et problem for sprogstuderende, laver deres lærere ofte lister over de falske venner.

Både dansk og svensk har ordet "rolig", men det betyder "fredelig" på dansk og på svensk "sjovt". "To spot" på engelsk betyder "få øje på", hvor "at spotte" på dansk betyder "at gøre grin med." "Fyrretræ" på dansk er "pine tree" på engelsk, mens "fir tree" betyder "ædelgran" på dansk.

En falsk ven kan opstå, når to taler varianter af samme sprog: Britisk engelsk og amerikansk engelsk har ord, der skrives og udtales ens, men har forskellig betydning.
F.eks. betyder "athletics" på britisk-engelsk atletik; løb, kast osv., mens det på amerikansk-engelsk betyder sport generelt.

Sprog
Lappeenranta

Lappeenranta (svensk: Villmanstrand) er en by i det sydøstlige Finland, med et indbyggertal (pr. 2010) på cirka 72.000. Byen ligger ved bredden af søen Saimaa, og tæt ved grænsen til nabolandet Rusland.

Indtil 2009 lå byen i Sydfinlands len. Kommunen ligger i landskabet Södra Karelen. Kommunen og landskabet hører administrativt under Sydfinlands regionsforvaltning.

Lappeenranta blev grundlagt i 1649, og er venskabsby med den danske by Kolding.

Byer i Finland
Kommuner i Södra Karelen
Charles Wesley

Charles Wesley (født 18. december 1707, død 29. marts 1788) var en kendt engelsk teolog og salmedigter, der sammen med broderen John Wesley regnes som grundlæggere af den metodistiske bevægelse.

Bedst kendte salmer 
I løbet af sin kariere udgav Charles Wesley teksten til mere end 5500 salmer og sange og skrev teksten til yderligere 2000; mange af dem er stadig populære:

 "Hør, hvor englesangen toner"
 "Helgen her og helgen hisset"
 "And Can It Be That I Should Gain?"
 "Christ the Lord Is Risen Today" 
 "Christ, Whose Glory Fills the Skies"
 "Come, O Thou Traveler unknown"
 "Come, Thou Long-Expected Jesus"
 "Hail the Day that Sees Him Rise"
 "Jesus, Lover of My Soul"
 "Jesus, The Name High Over All"
 "Lo! He Comes with Clouds Descending"
 "Love Divine, All Loves Excelling"
 "O for a Thousand Tongues to Sing"
 "Rejoice, the Lord is King" 
 "Soldiers of Christ, Arise"
 "Ye Servants of God"

En del af hans sange findes i Metodistkirkens sangbog, og der er 2 salmer i Den Danske Salmebog.

Eksterne henvisninger 

  på lex.dk af Finn Stefánsson

Teologer fra Storbritannien
Metodistiske teologer
Metodistiske præster
Digtere fra England
Salmedigtere
Præster fra England
John Wesley

John Wesley (født 28. juni 1703, død 2. marts 1791) var en kendt engelsk teolog, der sammen med broderen Charles Wesley regnes for at være grundlægger af den metodistiske bevægelse.

Eksterne henvisninger

 John Wesley i Den Store Danske på lex.dk af Finn Stefánsson

Teologer fra Storbritannien
Metodistiske teologer
Metodistiske præster
Præster fra England
Hämeenlinna

Hämeenlinna (på svensk: Tavastehus) er en by i det sydlige Finland med  indbyggere. Byen ligger ved bredden af søen Vanajavesi i Egentliga Tavastland. Administrativt hører kommunen under Sydfinlands regionsforvaltning.

Hämeenlinna blev grundlagt i 1639. Den berømte komponist Jean Sibelius er født og opvokset i byen.

Referencer 

Byer i Finland
Kommuner i Egentliga Tavastland
Porvoo

Porvoo (på svensk: Borgå) er en by i det sydlige Finland med et indbyggertal på . Byen ligger tæt ved kysten til Den Finske Bugt og ca. 50 kilometer øst for landets hovedstad Helsinki.

I 1998-2010 var Porvoo en del af landskabet Östra Nyland og af Sydfinlands len. Fra 2011 er kommunen en del af landskabet Nyland. Kommunen og landskabet hører administrativt under Sydfinlands regionsforvaltning.

Porvoo blev grundlagt omkring år 1380 og er venskabsby med den danske by Viborg.

Nabokommunerne er Askola, Loviisa, Myrskylä og Pornainen Sipoo.

Byen er kendt for Runebergtærte.

Kildeangivelser 

Byer i Finland
Kommuner i Östra Nyland
Mikkeli

Mikkeli (på svensk: St. Michel) er en by i det sydøstlige Finland, med et indbyggertal (pr. 2008) på cirka 49.000. Byen ligger ved bredden af søen Saimaa.
 
Indtil 2009 lå byen i Østfinlands len. Kommunen ligger i landskabet Södra Savolax. Kommunen og landskabet hører administrativt under Østfinlands regionsforvaltning. 

Byer i Finland
Kommuner i Södra Savolax